CELEX: 62014CN0203
Language: bg
Date: 2014-04-23 00:00:00
Title: Дело C-203/14: Преюдициално запитване от Tribunal Català de Contractes del Sector Públic (Испания), постъпило на 23 април 2014 г.  — Consorci Sanitari del Maresme/Corporació de Salut del Maresme i la Selva

21.7.2014   
            
            
               BG
            
            
               Официален вестник на Европейския съюз
            
            
               C 235/5
            
         Преюдициално запитване от Tribunal Català de Contractes del Sector Públic (Испания), постъпило на 23 април 2014 г. — Consorci Sanitari del Maresme/Corporació de Salut del Maresme i la Selva
   (Дело C-203/14)
   2014/C 235/07
   Език на производството: испански
   
      Запитваща юрисдикция
   
   Tribunal Català de Contractes del Sector Públic
   
      Страни в главното производство
   
   
      Жалбоподател: Consorci Sanitari del Maresme
   
      Ответник: Corporació de Salut del Maresme i la Selva
   
      Преюдициални въпроси
   
   
               1)
            
            
               Следва ли в съответствие с Директива 2004/18/ЕО (1) от 31 март 2004 година относно координирането на процедурите за възлагане на обществени поръчки за строителство, доставки и услуги публичните субекти да се считат за публичноправни образувания?
            
         
               2)
            
            
               При утвърдителен отговор, следва ли в съответствие с Директива 2004/18/ЕО от 31 март 2004 г. публичните субекти да се считат за икономически оператори и като такива да имат право да участват в процедури за възлагане на обществени поръчки?
            
         
               3)
            
            
               При утвърдителен отговор, следва ли в съответствие с Директива 2004/18/ЕО от 31 март 2004 г. публичните субекти да имат право и задължение да бъдат вписани в официалните списъци на одобрените изпълнители на строителство, доставки или услуги или да бъдат сертифицирани от публичноправни или частноправни организации, познато в испанското право като система за класиране на предприятията?
            
         
               4)
            
            
               Неправилно ли е транспонирана в испанското право с Кралски законодателен указ 3/2011 от 14 ноември за одобряване на преработения текст на Закона за договорите в публичния сектор Директива 2004/18/ЕО от 31 март 2004 г., и ако е така, ограничил ли е испанският законодател с членове 62 и 65 от посочения Кралски законодателен указ 3/2011 от 14 ноември включването на публичните субекти в списъците на класираните предприятия?
            
         
               5)
            
            
               В случай че публичните субекти могат да участват в процедури за възлагане на обществени поръчки, но не могат да бъдат включени в списъците на класираните предприятия, по какъв начин съобразно Директива 2004/18/ЕО от 31 март 2004 г. те следва да доказват годността си във връзка с възлагането на поръчка?
            
         
      (1)  ОВ L 134, стр. 114; Специално издание на български език, 2007 г., глава 6 том 8 стр. 116; поправка в ОВ L 182, 2008 г., стр. 282.